La Central de la Policia Local de Gandia va acollir una jornada de tir amb realitat virtual
28 gener 2020

## La Central de la Policia Local de Gandia va acollir una jornada de tir amb realitat virtual28 gener 2020Última actualització: 14 juliol 2025

![](../gestion/img/CarolaWoodward_0374.JPG)  
  

La central de la Policia Local de Gandia va acollir divendres passat una jornada de tir amb realitat virtual organitzada pel Sindicat de Policies Locals i Bombers (SPPLB) en col·laboració amb l'Ajuntament de Gandia.

Un innovador projecte de formació que complementa la formació dels agents a través de Vídeo-Escenaris simulats mitjançant imatges de vídeo i difusió de so utilitzant un programa que ha tingut un progressiu desenvolupament, pel que fa a l'ús d'elements defensius.El programa ofereix una gran diversitat de projeccions digitals multimèdia, simulacions sobre actuacions simulades i reals amb objectius preestablerts.

Durant la jornada van participar prop de 50 agents procedents de diversos municipis de la Comunitat Valenciana que van ser rebuts pel regidor de Seguretat de Gandia, Nacho Arnau; el cap de la Policia Local, Marc Cuesta; i el representant de l'SPPLB a Gandia, Olivier Fernández.

Després d'una sessió de formació teòrica, els agents van participar en la sessió pràctica celebrada a la galeria de tir de la Central de Policia.

En finalitzar la jornada, **Nacho Arnau** va mostrar la seua satisfacció per la iniciativa. "_Els nostres agents cada vegada compten amb millor formació i iniciatives com aquesta, organitzada pel Sindicat de Policies Locals i Bombers permeten col·locar els agents en situacions molt realistes. Des de l'Ajuntament de Gandia continuarem col·laborant amb totes aquestes activitats que milloren la seguretat dels agents i els permeten prestar un servei més efectiu a la ciutadania en general_".